3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

3.1 การดำเนินงานเหมืองหินแอนดีไซท์

ความเป็นมาและแหล่งแร่

เหมืองหินแอนดีไซท์ของบริษัทฯ ตั้งอยู่ที่อำเภอแก่งคอย จังหวัดสระบุรี และห่างจากกรุงเทพฯ ราว
140 กิโลเมตร และมีถนนลาดยางเข้าถึงบริเวณเหมืองหินโดยตรง บริเวณเหมืองหินมีพื้นที่ประมาณ
215 ไร่ (344,000 ตารางเมตร) รวมทั้งมีพื้นที่โรงโม่หิน พื้นที่บริการและซ่อมบำรุง
และพื้นที่สำหรับกองวัสดุ แหล่งแร่ที่สำรวจพบในปัจจุบันในเขตประทานบัตรมีประมาณ 12 ล้านตัน
แหล่งแร่สามารถขยายไปได้ทั้งในแนวกว้าง และแนวลึกซึ่งจะให้ศักยภาพในการผลิตได้อีกประมาณ
15 ล้านตัน ปัจจุบันโรงโม่หินมีกำลังการผลิตหินประมาณ 250 ตันต่อชั่วโมง

สำหรับการตรวจสอบคุณสมบัติของหินเพื่อใช้ทำคอนกรีตคุณภาพสูง ได้ทำการทดสอบโดย CTL
ประเทศสหรัฐ อเมริกา สถาบัน เอ.ไอ.ที. ที่กรุงเทพฯ
รวมทั้งที่ห้องทดลองของการรถไฟแห่งประเทศไทย ผลการตรวจสอบพบว่า
หินแอนดีไซท์นี้มีคุณสมบัติดีเหมาะสำหรับการผลิตคอนกรีตคุณภาพสูง
โดยเพียงแต่ผสมขี้เถ้าลอยในปริมาณร้อยละ 15 เท่านั้น ทั้งนี้ขึ้นอยู่กับข้อกำหนดของลูกค้า

  การทำเหมืองแร่และการผลิต

การทำเหมืองหินแอนดีไซท์ ประกอบด้วยการแผ้วถางพืชปกคลุมหน้าดิน ควบคุมการเจาะหิน
การระเบิดหิน และการขุดตักและขนส่งวัตถุดิบไปยังกองวัตถุดิบสำรอง
หรือไปยังเครื่องบดย่อยที่โรงโม่หิน ในการขนส่งบริษัทฯ จะใช้รถบรรทุก และรถขุดตักหิน
สำหรับหินใหญ่ปากเหมืองที่มีขนาดใหญ่มากจะถูกนำไปกองไว้เพื่อรอการระเบิดครั้งที่สอง
หรือเพื่อขายโดยตรง
ปัจจุบันการทำเหมืองและการผลิตหินที่หน้าเหมืองจะสอดคล้องกับความต้องการซื้อและการจัดส่งที่เกิดขึ้น
ทั้งนี้ เพื่อให้ต้นทุนค่าขนส่ง และค่าใช้จ่ายในการดำเนินงานสัมพันธ์กับยอดคำสั่งซื้อ
สำหรับผลิตภัณฑ์ที่ผ่านกระบวนการผลิตแล้ว จะถูกนำมาจัด และกองไว้ตามขนาดต่าง ๆ กัน
ซึ่งจะสอดคล้องตามมาตรฐานความต้องการในตลาด

  การขนส่ง

  ปัจจุบัน การขนส่งผลิตภัณฑ์จากโครงการไปยังลูกค้าจะดำเนินการโดยใช้รถบรรทุก การชั่งน้ำ

หนักจะใช้สะพานชั่งน้ำหนัก (ขนาด 80 ตัน) ซึ่งทำงานด้วยระบบคอมพิวเตอร์ทั้งหมด
และคอมพิวเตอร์จะพิมพ์เอกสารออกมาประมาณ 2-3 ชุด
เป็นข้อมูลเกี่ยวกับการเก็บเงินและใบแจ้งหนี้

ใบอนุญาต

คำขออนุญาตประทานบัตรอายุ 10 ปีของบริษัท ทุ่งคาฮาเบอร์ฯ ได้รับการอนุมัติในเดือนพฤษภาคม
2542 ส่วนคำขออนุญาตประทานบัตรอายุ 10 ปีของบริษัท สินธนา รีซอร์ส จำกัด ในนามบริษัท
ทุ่งคาฮาเบอร์ฯ ได้รับการอนุมัติจากกรมป่าไม้แล้ว
ขณะนี้ถูกส่งต่อไปยังกระทรวงอุตสาหกรรมอนุมัติในขั้นสุดท้าย

  การตลาดและการขาย

ผลิตภัณฑ์ของบริษัทฯ สามารถนำไปใช้ในงานก่อสร้าง และงานซ่อมบำรุงต่าง ๆ เช่น
หินโรยทางรถไฟ หมอนคอนกรีตรองรางรถไฟ หินคลุก หินสำหรับผิวถนนแอสฟัลท์
และหินเนื้อหยาบสำหรับการก่อสร้างเขื่อน (ปัจจุบันทางภาครัฐฯ
ได้ระบุประเภทของหินที่เกิดจากภูเขาไฟเป็นหินที่ต้องการใช้เฉพาะสำหรับงานโรยทางรถไฟ
และงานปูพื้นผิวถนนบางประเภท
ซึ่งหินปูนส่วนใหญ่จะได้รับการยกเว้นเนื่องจากคุณสมบัติไม่ตรงตามมาตรฐาน
การใช้หินแอนดีไซท์ของบริษัทฯ
จะช่วยลดปริมาณปูนซีเมนต์ที่ใช้ในงานโครงสร้างและอาจเป็นไปได้ในส่วนของโครงสร้างเหล็กที่ต้องใช้กำลังอัดสูง)
โครงการต่าง ๆ ที่ฝ่ายการตลาดของบริษัทฯ ได้มีการติดต่อกับผู้ดำเนินโครงการอย่างต่อเนื่องมีดังนี้

1. หินโรยทางรถไฟ ปัจจุบันบริษัทฯ จำหน่ายหินโรยทางรถไฟเป็นผลิตภัณฑ์หลัก
โดยในเดือนธันวาคมบริษัทฯ ลงนามในสัญญาการจำหน่ายหินโรยทางรถไฟกับบริษัทร่วมค้า
อิตาเลียนไทย – โคจิเฟอร์ จำนวน 200,000 ตัน เป็นระยะเวลา 17 เดือน เริ่มตั้งแต่เดือน
มกราคม 2544 นอกจากนี้ ในเดือนมกราคมบริษัทฯ ได้ตกลงจำหน่ายหินโรยทางรถไฟจำนวน
15,000 ตันกับบริษัทร่วมค้า เอ็ส เอ็น เอ็ม ซี
ซึ่งเป็นบริษัทรับเหมาก่อสร้างโครงการรถไฟฟ้าใต้ดิน โดยเริ่มจัดส่งตั้งแต่เดือนมกราคม ซึ่งบริษัทฯ
ดังกล่าวต้องการหินจำนวน 20,000 ตันในช่วงสิบเดือนถัดไปด้วย

2. หินปูพื้นถนน ผลิตภัณฑ์นี้เป็นผลพลอยได้จากการผลิตหินคลุก และหินโรยทางรถไฟ
ซึ่งปัจจุบันเป็นผลิตภัณฑ์ที่มีความต้องการในตลาดมากขึ้น ดังนั้น จะเห็นว่าผลิตภัณฑ์ของบริษัทฯ
ทุกชนิดสามารถนำมาจำหน่ายได้ ปลายปีที่ผ่านมา บริษัทฯ
ได้ดำเนินการเจรจาต่อรองทำสัญญาการขายหินปูพื้นถนนจำนวน 40,000ตัน ให้กับ บริษัท
อิตาเลียนไทย ดีเวล๊อปเมนต์ จำกัด (มหาชน)

3. หมอนคอนกรีตรองรางรถไฟ บริษัทฯ จำหน่ายหินให้กับบริษัทก่อสร้างแห่งหนึ่ง
ซึ่งเป็นผู้จำหน่ายหมอนคอนกรีตรองรางรถไฟรายใหญ่ให้กับการรถไฟแห่งประเทศไทย
เดือนละประมาณ 6,000 ตัน

4.  การขายหินที่หน้าเหมือง มีการขายรายวันเป็นประจำ หินที่ขายส่วนใหญ่จะเป็นหินคลุก ซึ่งใช้

ผสมรวมกับหินขนาด 3/4 นิ้ว หินฝุ่น และหินปูพื้นถนน

  การบดย่อยหิน

บริษัททุ่งคาฮาเบอร์ฯ ได้ว่าจ้างบริษัท ชลสิน จำกัด ดำเนินการบดย่อยหินตั้งแต่เดือนมิถุนายน 2541
บริษัท ชลสินฯ มีประสบการณ์ในการโม่หินระหว่างการทำเหมืองหินใต้ดินที่เหมืองโต๊ะโม๊ะ
ทางตอนใต้ของประเทศไทย บริษัท ชลสินฯ ได้รับใบอนุญาตประกอบกิจการโรงงานโม่หิน เมื่อวันที่
27 มกราคม 2541 และใบอนุญาตดังกล่าวมีอายุถึง 5 ปี

  การผลิต

ตัวเลขการผลิตรายเดือนในปี 2543 แสดงอยู่ในตารางข้างล่างนี้ ผลิตภัณฑ์หลักคือ หินโรยทางรถไฟ
การดำเนินงานตามปกติ จะทำการระเบิดหินไปทีละขั้นของหน้าเหมืองเพื่อป้อนหินเข้าสู่เครื่องบด
หินที่บดได้จะประกอบด้วยหินโรยทางรถไฟประมาณร้อยละ 50-60 ส่วนที่เหลือประกอบด้วย หินคลุก
(ขนาด ¾ นิ้ว และ ½ นิ้ว) และหินฝุ่น (ขนาดเล็ก 6 ม.ม.)
ผลิตภัณฑ์ที่ผลิตได้ทั้งหมดสามารถขายได้ อย่างไรก็ตาม การทำตลาด การขาย และการตั้งราคา
จะขึ้นอยู่กับการผลิตให้ได้ตามข้อกำหนดของลูกค้า และตามมาตรฐานความคงทนและรูปร่างของหิน

  ผลผลิตการบดย่อยหิน ปี 2543

[TABLE]

3.2 การดำเนินงานเหมืองแร่ดีบุก

บริษัทฯ ถือประทานบัตรทำเหมืองแร่ดีบุกในทะเล 100% ในจังหวัดภูเก็ต ประทานบัตรจะมีอายุถึงปี
2549 และ 2551 ปัจจุบัน บริษัทฯ ทำสัญญาการทำเหมืองแร่ในทะเลกับผู้รับเหมาอิสระ
ภายใต้สัญญาฉบับปัจจุบันซึ่งมีผลบังคับใช้ตั้งแต่วันที่ 14 มิถุนายน 2544
ผู้รับเหมาจะทำการขุดแร่ในเขตประทานบัตรเลขที่ 18066/13050, 18064/13448 และ
18065/13449 โดยใช้เรือดูดแร่จำนวน 3 ลำ และจ่ายเงินให้กับริษัทฯ
ในช่วงระยะเวลาดังกล่าวเป็นจำนวนเดือนละ 575,000 บาท บริษัทฯ
ได้รับการชำระเงินอย่างสม่ำเสมอ และผู้รับเหมาก็ดำเนินงานได้โดยปกติ

ราคาและผลิตภัณฑ์แร่ดีบุก

ตัวเลขรายไตรมาสของผลผลิตแร่ดีบุกได้แสดงไว้ในตารางข้างล่างนี้

ผลผลิตแร่ดีบุกรายไตรมาส ปี 2543

  -------------------- ------- --------------- --------------- --------------- --------------- -----------------
  รายการ               หน่วย    ไตรมาสที่ 1       ไตรมาสที่ 2       ไตรมาสที่ 3       ไตรมาสที่ 4       รวม (ก.ก)

  ผลผลิตตามสัญญา         หาบ     2,834.00        2,055.00        3,643.00        2,174.00        10,706.00

  ชั่วโมงการทำงาน        ชั่วโมง   4,052.00        2,255.00        5,274.00        4,649.00        16,230.00

  ปริมาณเนื้อดินที่ขุดได้      ล.บ. ม  410,500.00      208,000.00      494,500.00      421,000.00      1,534,000.00

  ยอดขาย               หาบ     2,965.00        2,000.00        3,560.00        2,160.00        10,685.00

  สินค้าคงเหลือ           หาบ     155.00          210.00          293.00          307.00          307.00

  รายได้จากการขายดีบุก    บาท     27,949,153.00   18,713,559.00   35,047,637.00   22,061,486.00   103,3771,835.00

  ส่วนแบ่งรายได้          "       1,843,149.00    1,370,329.00    2,131.999.00    2,162,565.00    7,508,042.00

  การขาดการผลิต                 0.00            0.00            0.00            0.00            0.00

  ต้นทุนการผลิต           "       26,224,153.00   17,563,559.00   33,322,637.00   20,336,486.00   97,446,835.00

  ค่าใช้จ่ายการดำเนินงาน   "       226,220.00      366,319.00      201,945.00      217,869.00      1,052,353.00

  กำไรสุทธิ              "       1,465,922.00    2,009,329.00    1,990,361.00    1,978,193.00    7,443,805.00
  -------------------- ------- --------------- --------------- --------------- --------------- -----------------

ราคาแร่ดีบุกอยู่ที่ระหว่าง 22.18 เหรียญมาเลเซียริงกิต ในเดือนมกราคม และ 19.78
เหรียญมาเลเซียริงกิต ในเดือนธันวาคม โดยมีราคาเฉลี่ยสำหรับปี 2543 อยู่ที่ 20.44
เหรียญมาเลเซียริงกิต

  (2) การตลาดและภาวะการแข่งขัน

2.1 การตลาด

การดำเนินงานเหมืองแร่ดีบุกและเหมืองแร่ทองคำ ในการดำเนินงานเหมืองแร่ดีบุก และทองคำ
ผลิตภัณฑ์จะถูกซื้อโดยบริษัทถลุงแร่ที่เกี่ยวข้อง ราคาดีบุกและทองคำเป็นไปตามมาตรฐานสากล
และขึ้นลงตามความต้องการในตลาดโลก สำหรับเหมืองแร่ทองคำ
รัฐจะได้รับสิทธิพิเศษในการซื้อในราคาเดียวกับราคาตลาดโลก
ซึ่งเปรียบเสมือนว่าได้จำหน่ายผลิตภัณฑ์คืนให้กับรัฐบาล

เหมืองหิน การดำเนินงานเหมืองหินนั้น
ความเป็นไปได้ในเชิงเศรษฐกิจถูกควบคุมโดยสภาวะในประเทศ และแผนการทางการตลาด
ดังต่อไปนี้

กลยุทธ์การตลาด ขึ้นอยู่กับโครงการก่อสร้างของภาครัฐ และเอกชนในโครงการใหญ่ ๆ
ซึ่งต้องการใช้หินเป็นจำนวนมาก (เช่นหินของบริษัทฯ)
มากกว่าหินปูนโดยทั่วไปซึ่งมีความอ่อนและแข็งแกร่งน้อยกว่า

นโยบายการตั้งราคา ขึ้นอยู่กับหลายปัจจัย รวมทั้งระยะทางการขนส่ง ปริมาณความต้องการ
ราคาในท้องตลาด และระยะเวลาชำระเงิน ตัวอย่างเช่น ราคาหินโรยทางรถไฟ ปัจจุบันอยู่ที่ 150
บาทต่อตัน รวมค่าขนส่งอีก 1 บาท ต่อ 1 ตัน ต่อ 1 กิโลเมตร ระยะเวลาชำระเงิน 30 วัน
และคิดดอกเบี้ยหลังจาก 30 วัน
ระยะเวลาการชำระเงินจะเป็นตัวแปรหนึ่งในการลดราคาให้กับลูกค้า
และหากลูกค้าซื้อหินที่หน้าเหมืองด้วยเงินสดก็จะได้รับส่วนลดด้วยเช่นกัน

ลักษณะของลูกค้าและความสัมพันธ์ ปัจจุบันลูกค้าของบริษัทฯ
ส่วนใหญ่อยู่ในกลุ่มอุตสาหกรรมการก่อสร้างและการขนส่ง บริษัทฯ
จัดส่งหินโรยทางรถไฟให้กับบริษัทก่อสร้างซึ่งเป็นคู่สัญญากับการรถไฟแห่งประเทศไทย
และบริษัทที่เป็นคู่สัญญากับโครงการก่อสร้างทางรถไฟใต้ดินในกรุงเทพฯด้วย

2.2 การแข่งขัน

การประกอบการเหมืองแร่ดีบุกในทะเล
ขณะนี้ยังไม่มีคู่แข่งสำคัญด้านการทำเหมืองแร่ดีบุกในประเทศไทย
แม้ว่าจะมีบริษัทเหมืองแร่อีกหนึ่งบริษัทที่มีประทานบัตรทำเหมืองแร่ในทะเลด้วย

การดำเนินงานเหมืองหินแอนดีไซท์
หินแอนดีไซท์มีข้อได้เปรียบทางการตลาดเหนือกว่าคู่แข่งขันหลายประการ คือ
ในเรื่องของต้นทุนค่าขนส่ง เนื่องจากที่ตั้งของเหมืองหินอยู่ห่างจากกรุงเทพฯ เพียง 140 กิโลเมตร
และเหมืองหินยังตั้งอยู่ระหว่างพื้นที่ในส่วนที่จะขยายและพัฒนาเป็นแหล่งอุตสาหกรรมทั้งทางด้านทิศเหนือและทิศตะวันออกเฉียงเหนือของกรุงเทพฯ
เมื่อปลายปี พ.ศ. 2543 บริษัทฯ
ได้ลงนามในสัญญาสองฉบับเพื่อจำหน่ายหินโรยทางรถไฟให้กับลูกค้าสำหรับการก่อสร้างทางรถไฟ

ทั้งนี้ หินที่มีคุณสมบัติตรงมาตรฐานตามความต้องการของการรถไฟแห่งประเทศไทยมีอยู่ไม่มากนัก
ตัวอย่างเช่น หินแอนดีไซท์ ซึ่งมีคุณสมบัติตามที่กำหนด คือมีความแข็งแกร่ง
และเป็นหินที่เกิดจากภูเขาไฟ สำหรับคู่แข่งนั้น มีหินประเภทหินอัคนีจำพวกไดโอไรท์แกรนิต
และหินบะซอล์ล แต่หินปูนไม่มีคุณสมบัติดังกล่าว

การดำเนินงานเหมืองแร่ทองคำ (บริษัท ทุ่งคำ จำกัด)
ในปัจจุบันยังไม่มีโครงการเหมืองแร่ทองคำซึ่งอยู่ในขั้นตอนการผลิตในประเทศไทย
เนื่องจากราคาของทองคำอิงกับราคาในตลาดนานาชาติ ดังนั้น
แม้ว่าจะมีผู้ประกอบการในประเทศเพิ่มขึ้น แต่จะไม่มีผลกระทบต่อราคาทองคำในตลาดโลกนัก

(3) การจัดหาผลิตภัณฑ์หรือบริการ

3.1 เหมืองแร่ดีบุก บริษัทฯ ถือประทานบัตรทำเหมืองแร่ดีบุกในทะเล จังหวัด

ภูเก็ต มีพื้นที่ทั้งสิ้นประมาณ 23.64 ตารางกิโลเมตร ปัจจุบัน
ได้มีการทำเหมืองแร่โดยผู้รับเหมาของบริษัทฯ ในบริเวณพื้นที่ประมาณ 19.1 ตารางกิโลเมตร
ผู้รับเหมาส่งสินแร่ที่ขุดได้ให้กับบริษัทถลุงแร่รายหนึ่งในประเทศ
ซึ่งปริมาณแร่ที่ส่งไปจำหน่ายยังไม่เพียงพอกับความต้องการ

3.2 การดำเนินงานเหมืองหินแอนดีไซท์ บริษัทฯ
มีแหล่งแร่ที่สำรวจพบในปัจจุบันในเขตประทานบัตรประมาณ 12 ล้านตัน
และสามารถเพิ่มแหล่งแร่ไปได้ซึ่งจะให้ศักยภาพในการผลิตได้อีกประมาณ 15 ล้านตัน
ปัจจุบันผลิตภัณฑ์หลักคือ หินโรยทางรถไฟ ผลิตได้ในปริมาณร้อยละ 55 ของผลิตภัณฑ์ทั้งหมด
ส่วนที่เหลือประกอบด้วย หินคลุก หินฝุ่น และหินปูพื้นถนน ซึ่งเป็นวัสดุประกอบด้วยกรวด ทราย
และเศษหิน ผลิตภัณฑ์ดังกล่าวถูกจัดกองไว้เพื่อรอการขนส่งและการขายหน้างาน

3.3 เหมืองแร่ทองคำ (บริษัท ทุ่งคำ จำกัด) ปัจจุบัน บริษัททุ่งคำฯ ได้สำรวจพบแหล่งแร่ทองคำ
โดยแบ่งเป็นปริมาณสำรองที่ได้จากการวัดตรวจสอบที่ชัดเจนแล้ว
และปริมาณสำรองที่ได้จากการประเมินจากหลักฐานการสำรวจที่บ่งชี้การพบสินแร่ทองคำทั้งสิ้น 3.46
ล้านเมตริกตันที่ความสมบูรณ์ของทองคำ 4.38 กรัมต่อสินแร่หนึ่งตัน
ผลผลิตทองคำจะถูกจำหน่ายในตลาดทองคำนานาชาติ อย่างไรก็ดี
รัฐบาลสงวนสิทธิในการซื้อผลผลิตทองคำของบริษัท ทุ่งคำฯ ตามราคาตลาดโลก
การดำเนินการเหมืองทองคำจะเริ่มขึ้นเมื่อได้รับอนุมัติประทานบัตร แม้ว่าขณะนี้ บริษัทฯ
ได้ปฏิบัติตามกฎข้อบังคับต่างๆ ของภาครัฐมาโดยตลอดแล้ว

  กระบวนการผลิต

1. การดำเนินงานเหมืองแร่ดีบุก การทำเหมืองแร่ดีบุกได้ดำเนินการโดยผู้รับเหมาที่มีประสบการณ์
ดังนั้น วิธีการผลิตและขั้นตอนการขุดแร่ในทะเล จึงขึ้นอยู่กับผู้รับเหมาเอง

2. การดำเนินงานเหมืองหินแอนดีไซท์ และเหมืองแร่ทองคำ กระบวนการผลิตตามขั้นตอนต่างๆ
มีดังนี้

กระบวนการผลิตหินแอนดีไซท์

1. การเปิดหน้าดิน: โดยการแยกเนื้อดิน พืช หินอื่น ๆ ออกจากพื้นที่ที่จะทำการขุดเพื่อทำเหมือง

2. การเจาะรูหินและการระเบิด: เจาะรูหินโดยมีระยะห่างระหว่างรูที่แน่นอนตามที่กำหนด
จากนั้นจึงบรรจุวัตถุระเบิดลงในรู และทำการระเบิดตามกฎเกณฑ์อย่างเคร่งครัดเพื่อความปลอดภัย

3. การขนย้ายหินเข้าเครื่องโม่: โดยใช้รถบรรทุกขนถ่ายหินเข้าปากโม่เพื่อบดย่อยในขั้นแรก
และ/หรือ กองไว้ที่กองวัสดุสำรอง

4. การคัดขนาดดินหินชั้นแรก: หลังจากที่ดินหินผ่านการบดย่อยขั้นแรกโดย Jaw Crusher
แล้วสายพานลำเลียงจะลำเลียงหินไปที่ตะแกรงคัดหิน ดินและเศษหินจะถูกแยกออก จากนั้น
หินที่ถูกบด (ส่วนใหญ่ < 200 มิลลิเมตร) จะถูกลำเลียงไปที่เครื่องบดแบบโคน (Cone Crusher)
เพื่อบดย่อยในขั้นที่สอง

5. การคัดขนาดหินขั้นที่สอง: ให้ผลผลิตคือ หินโรยทางรถไฟ (< 202-60), หินคลุกขนาดใหญ่
(12-20 มิลลิเมตร) และหินคลุกขนาดเล็ก (< 12 มิลลิเมตร) ซึ่งถูกแยกขนาดโดยตะแกรงคัดหิน
หินที่มีขนาดใหญ่เกินจะถูกส่งไปยังเครื่องบดย่อย Tertiary Cone Crusher (DKT)

6. การคัดขนาดหินชั้นที่สาม: ตรวจสอบขนาดหินโดยตะแกรง
ผลผลิตที่ใหญ่เกินขนาดจะถูกย่อยให้เล็กลง
และจากนั้นจะถูกลำเลียงกลับไปที่เครื่องบดย่อยในขั้นที่สอง เพื่อทำการคัดแยกหินตามข้อ 5

7. การกองผลิตภัณฑ์หินและการตรวจสอบคุณภาพ:
หินโรยทางรถไฟและผลิตภัณฑ์หินคลุกจะถูกขนย้ายจากพื้นที่โดยรถตักล้อยาง
และจะมีการเก็บตัวอย่างหินเพื่อการทดสอบหาความแบน ความยาว และขนาดของหิน
เพื่อให้มั่นใจว่าให้ได้คุณภาพตามข้อกำหนดของลูกค้า

8. การขนส่งหิน: ผลผลิตจากกองวัสดุสำรองจะถูกขนย้ายโดยรถตักล้อยางขึ้นรถบรรทุก
(ปกติใช้รถบรรทุกสิบล้อ) รถบรรทุกทุกคันจะต้องผ่านสะพานชั่งน้ำหนักก่อนและหลังออกจากพื้นที่

9. ใบแจ้งหนี้และการจัดทำรายงาน: สะพานชั่งน้ำหนักทำงานด้วยระบบคอมพิวเตอร์
ซึ่งจะเก็บข้อมูลและพิมพ์เอกสารออกมาจำนวนห้าชุด เป็นข้อมูลเกี่ยวกับการเก็บเงินและใบแจ้งหนี้
ข้อมูลต่าง ๆ จะถูกจัดเก็บในแต่ละวันโดยฝ่ายผลิต และมีระบบศูนย์กลางเก็บข้อมูลเกี่ยวกับชิ้นส่วน
อะไหล่สำหรับซ่อมบำรุง ราคา การจัดส่ง ผู้จัดจำหน่าย และสินค้าคงเหลือ

ผลกระทบต่อสิ่งแวดล้อม

การประกอบธุรกิจเหมืองแร่ทั้งหมดของบริษัทฯ
ได้ปฏิบัติตามแนวทางและข้อกำหนดเกี่ยวกับการป้องกันและควบคุมสิ่งแวดล้อม
ตามข้อกำหนดของภาครัฐ ดังนี้

1.  เหมืองแร่ดีบุก
    ปฏิบัติตามกฎข้อบังคับของหน่วยงานของรัฐในท้องถิ่นเกี่ยวกับการทำเหมืองแร่ในทะเล
    กฎระเบียบต่าง ๆ เหล่านี้ดูแลและบังคับใช้โดยกรมเจ้าท่า จังหวัดภูเก็ต

2. เหมืองหินแอนดีไซท์ หน่วยงานของรัฐได้กำหนดแนวทางต่าง ๆ ให้บริษัทฯ ปฏิบัติตาม
ซึ่งครอบคลุมถึงมาตรการรักษาความปลอดภัย และการดูแลรักษาสภาพแวดล้อมบริเวณภายในและรอบ
ๆ โครงการ นอกจากนี้ ก่อนที่จะเริ่มดำเนินการทำเหมือง บริษัทฯ
ได้ปลูกต้นไม้ล้อมรอบบริเวณโครงการ เพื่อช่วยลดระดับเสียงและลดปริมาณฝุ่นในพื้นที่ข้างเคียง
ในกระบวนการทำเหมืองหิน ได้มีการกำจัดพืชคลุมดิน และปรับผิวหน้าดินในบริเวณที่จะขุดหิน
ก่อนที่จะขุดลึกลงไปในชั้นหิน ไม่เช่นนั้นจะก่อให้เกิดความเสียหายต่อสภาพแวดล้อมโดยทันที
ในการระเบิด และบดย่อยหิน ไม่มีการใช้หรือเติมสิ่งแปลกปลอมสู่สภาพแวดล้อม
การระเบิดหินไม่ได้ทำให้เศษหินปลิวร่วงหล่นออกไปนอกพื้นที่สัมปทาน และบริษัทฯ
มีเครื่องฉีดน้ำตามจุดต่างๆ เพื่อช่วยลดปริมาณฝุ่นผง นอกจากนี้
คนงานจะต้องสวมแว่นตาและหน้ากากขณะปฏิบัติงานในพื้นที่

3. เหมืองแร่ทองคำ สำนักงานนโยบายและแผนสิ่งแวดล้อมแห่งชาติ และกรมป่าไม้
ได้ตรวจสอบพื้นที่โครงการและอนุมัติแผนการทำเหมืองทองคำ รวมทั้งวิธีการแต่งแร่
และบำบัดของเสีย สำหรับการป้องกัน และตรวจสอบคุณภาพน้ำใต้ดินได้มีการดูแลเป็นพิเศษ
นอกจากนี้ แผนฟื้นฟูพื้นที่หลังการทำเหมืองแร่ทองคำก็ได้รับความเห็นชอบแล้ว